અને પંથકમાં ઠેર ઠેર વરસાદ તુટી પડ્યો હતો. ધોધમાર વરસાદને પગલે રસ્તાઓ પણ જળબંબાકાર બન્યા હતા અને ઠેર ઠેર નિચાણવાળા વિસ્તારોમાં પાણી ભરાયા હતા. જો કે મેઘરાજાએ મહેર કરતાં ધનસુરા તથા બાયડ પંથકના લોકોએ આનંદનો અનુભવ કર્યો હતો. વરસાદ વરસવાના પગલે જિલ્લાના ખેડૂતોમાં આનંદની લાગણી પ્રસરી હતી. જ્યારે મોડાસા પંથકમાં પણ પવન ફૂંકાતાં ધુળની ડમરીઓ ઉડી હતી પરિણામે વાહન ચાલકોને ધુળની ડમરીઓથી પરેશાનીનો સામનો કરવો પડ્યો હતો. એકંદરે મેઘરાજાની એન્ટ્રી જિલ્લામાં થતાં વાતાવરણમાં ઠંડક પ્રસરી હતી અને લાંબા સમયથી ગરમીથી અકળાઈ ઉઠેલા જિલ્લાવાસીઓએ રાહત અનુભવી હતી.